open-index/open-wikipedia-markdown huggingface dataset:
Sahara (Pezinok)

náhľad|Zadná strana jedného z bytových domov Vinice na Obchodnej ulici

**Sahara** (označovaná aj ako **Sídlisko Sahara** alebo **Dubový vŕšok**) je lokalita a sídlisko s bytovými a rodinnými domami v meste Pezinok. Nachádza sa v blízkosti vinohradov, západne od sídliska Juh, s ktorým ho oddeluje potok Saulak. 

Do roku 1996 bola v pláne výstavba sídliska a polyfunkčných priestorov na mieste bývalých vinohradov pri Myslenickej ulici, neskôr však táto lokalita pripadla komerčnej výstavbe. V roku 2002 bola výstavba rozšírená o rodinné a bytové domy v časti **Dubový vŕšok**.  Dubový vŕšok má rozlohu 233 507 m² a nachádza sa severozápadne od obchodného parku, nazývaného aj Sahara Shopping Park. V roku 2018 sa začala výstavba bytových domov Vinice.

Nachádzajú sa tu tri ulice: Ľudovíta Rajtera, Kataríny Franklovej a Eugena Suchoňa. Sprava sa lokalitou tiahne Okružná ulica, sídlisko zospodu ohraničuje Obchodná ulica a obchodný park zospodu ohraničuje Myslenická ulica.

## Referencie

Kategória:Pezinok
Kategória:Sídliská na Slovensku
Kategória:Pezinské sídliská
Fortna ulica

**Fortna ulica** alebo **Katova ulička** je pešia ulička v historickom centre mesta Pezinok. Spája sídlisko Za hradbami s historickým centrom, t. j. Hrnčiarsku ulicu s Holubyho ulicou.

V roku 2004 bola kompletne zrekonštruovaná a Mestským zastupiteľstvom v Pezinku oficiálne pomenovaná. Koncom roka 2004 bola dokončená budova s obchodmi. Nachádza sa tu napríklad kaviareň, kaderníctvo a pizzeria.

Na okraji uličky zo strany Hrnčiarskej ulice sa nachádza bývalý dom kata, ktorý dnes slúži ako rodinný dom, a mestské opevnenie, ktoré je prerušené uličkou.

## Referencie

Kategória:Ulice v Pezinku
Belau Air

náhľad|Britten-Norman BN-2 Islander spoločnosti Belau Air
**Belau Air** je aerolínia Palau, ktorá má svoje sídlo v meste Koror. Je jediným leteckým dopravcom a hlavná aerolínia v celom ostrovnom štáte Palau. Bola založená v roku 1989. Hlavné letisko je medzinárodné letisko Roman Tmetuchl v štáte Airai. Spoločnosť vlastní len jedno lietadlo – Cessna 206, ktoré unesie 5 pasažierov. Lietadlo sa používa aj na turistiku a ponúka výlety po celom ostrove Palau. Belau Air vlastní aj helikoptéru Robinson R44. Letecká spoločnosť nelieta do zahraničia a iné letecké spoločnosti sa používajú na cestu do Palau a odtiaľ. Na prepravu cestujúcich z medzinárodného letiska Roman Tmetuchl v Airai do Kororu je zabezpečená kyvadlová doprava.

## Destinácie

## Flotila
* 1x  Cessna 206

## Iné projekty

## vonkajšie odkazy
http://www.underwatercolours.com/belauair/

Kategória:Letecké spoločnosti
Kategória:Palau
Vlk hrivnatý

**Vlk hrivnatý** (iné názvy: **vlk guar**, **pes hrivnatý**; lat. *Chrysocyon brachyurus*) je jediný recentný druh z rodu *[[Chrysocyon]]*. 

Je to najväčšia psovitá šelma, ktorá žije v Južnej Amerike. Navzdory názvu nie je blízkym príbuzným pravého vlka (*Canis lupus*) a hoci výzorom pripomína líšku na dlhých nohách, nie je príbuzný ani s ňou.  

Žije v otvorenej krajine, v trávnatých a krovinatých porastoch, ako aj v mokradiach. Dlhé nohy využíva práve na pohyb vo vysokej tráve.

Priemerný dospelý jedinec váži od 20 do 23 kg. Je 100 – 125 cm dlhý a v kohútiku 75 – 90 cm vysoký. Je sfarbený do oranžova, s výraznou tmavšou pozdĺžnou hrivou, ktorú pri ohrození zježí, aby sa zdal väčší. 

Teritórium si značkuje výrazným pachom, čím si vyslúžil prezývku „tchorí vlk“.

Je to všežravec. Loví drobné až stredne veľké živočíchy (vtáky, hlodavce, králiky a dokonca aj ryby), no 50 % jeho potravy tvorí rastlinná zložka (cukrová trstina, ovocie, hľuzy). 

V pôvodnej prírode nemal žiadneho prirodzeného nepriateľa. Dnes môže padnúť za obeť zdivenému psovi domácemu. 

Jeho stav brazílska vláda vyhlásila za blízky ohrozeniu kvôli zániku prirodzeného biotopu.

Zo psovitých je najmenej sociálny druh.

## Referencie

## Iné projekty

## Zdroj

Kategória:Psovité
Kategória:Takmer ohrozené druhy
Ant (župan)

**Ant** (* ?† po 1177) bol uhorský župný hodnostár, najstarší známy predok rodu Beče-Gregor (*Beche  Gregor*). V listine uhorského kráľa Bela III. z roku 1177 je doložený ako člen kráľovského sprievodu a župan komitátu *[[Comitatus Novi Castri|Novi Castri]]* (tzv. Abanovohradský komitát).

## Referencie

Kategória:Uhorskí politici
Kategória:Narodenia v 12. storočí
Kategória:Úmrtia v 12. storočí
Pakolenec červený

náhľad|Pakolenec červený
**Pakolenec červený** (*Spergularia rubra*) je drobná a silno vetvená prízemná bylina vytvárajúca veľké trsy. Je to najrozšírenejší druh rodu pakolenec.

## Opis
Pakolenec červený je jednoročná alebo vytrvalá bylina z čeľade silenkovitých (*Caryophyllaceae*). Rastlina aj s kvetom dosahuje výšku do 25 cm. Z jej plytkého koreňa vyrastajú poliehavé, až vystúpavé stonky, ktoré sú pokryté žľaznatými chlpmi. Listy vyrastajú v prostistojnom usporiadaní, sú čiarkovitého tvaru a na konci vybiehajú v ostnatú špičku. Obojpohlavné ružové päťpočetné kvety vyrastajúce v okolíku majú korunné lístky o niečo kratšie než lístky kvetného kalichu. Môže sa rozmnožovať vegetatívne, rozrastaním trsov alebo semenami, ktoré sú unášané najčastejšie vetrom a uchovávajú si dlhú klíčivosť. Plodom je tobolka. Kvitne od mája do septembra a kvety otvára iba za jasného slnečného počasia. Ak nastanú nepriaznivé poveternostné podmienky, v kvetoch prebehne samoopelenie.

## Výskyt
Súvisle sa vyskytuje od Španielska cez Britské ostrovy, strednú a východnú Európu, severne zasahuje do Škandinávie, juh Talianska, cez severnú Afriku, Balkán až po pohorie Ural. V celej Škandinávii, Malej Ázii, Iráne a Saudskej Arábii je jeho výskyt len ostrovčekovitý. Do Severnej, Južnej Ameriky, Austrálie a na Nový Zéland bola rastlina dovezená. Je kozmopolitne rozšírená. Na stanovišti má tendenciu vytvárať vankúšovité porasty.

## Ekológia
Vyskytuje sa na obnažených pôdach, obľubuje mierne vlhké až suché stanovištia, kyslé pieščité pôdy chudobné na vápnik, rumoviská, prašné cesty, lesné svetliny. Je indikátorom kyslých pôd.

## Galéria

Spergularia rubra 001.JPG|Hustý porast
Spergularia rubra, Rode schijnspurrie bloem.jpg|Kvet
Rode schijnspurrie bloem Spergularia rubra.jpg|Kvet
Spergula rubra1.JPG|Listy


## Referencie


## Iné projekty

Kategória:Silenkovité
Pandios

**Pandios** alebo **Pandeios** (*Pandios, Pandeios*) bol grécky sochár v 4. storočí pred Kr.
 
Grécky sochár Pandios tvoril v 4. storočí pred Kr. Známy je jeho menom signovaný mramorový podstavec zo sochy istej Filarety objavený na aténskej Akropole:

- text v starogréčtine - *Hranaté zátvorky tohto značne poškodeného nápisu (datovaného do 4. stor. pred Kr.) znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*
 
Pandios (Pandeios) sa podľa jeho súčasníka botanika Theofrasta duševne pomiatol, keď počas práce v tegejskom (v Arkádii) chráme Atény *Aley* zjedol koreň inak jedlého bodliaka zlatého (Scolynus hispanicus), ktorý rástol pri tomto meste.
 
## Referencie a bibliografia

 
Kategória:Sochári starovekého Grécka
Lysón

**Lysón** (*Lysón*) môže byť:
 
* starogrécky sochár, pozri Lysón (sochár)
* aitólsky stratég v rokoch 151/150 pred Kr., pozri Lysón (stratég)
Suchá dolina (Belianske Tatry)

**Suchá dolina** je zalesnená dolina, dlhá približne  v Belianskych Tatrách.

## Poloha
Dolina vyúsťuje asi kilometer za Tatranskou Kotlinou vo výške  a jej záver je vo výške . Z Faixovej vybiehajú dve ramená, ktoré oddeľujú Dolinu Drabina od Suchej doliny. Dolinu ohraničuje Faixová, ktorej hrebeň pokračuje cez Faixovo sedlo,  Kozí chrbát na Skalnaté vráta a na Bujačí vrch. Z neho vybieha skalnatý hrebeň Margita, ktorý pokračuje k Malej Margite potom sa rameno stáča na západ cez Dlhý vrch a smeruje k ústiu doliny. Kuriu dolinku, ktorá je súčasťou Babej doliny, oddeľuje  hrebeň, ktorý spadá z Bujačieho vrchu smerom na Margitu. Úsek hrebeňa Malej Margity oddeľuje Suchú dolinu od Čiernej doliny.

## Jaskyne
Na svahu Bujačieho vrchu sú dve jaskyne. Alabastrová jaskyňa, ktorá je prírodnou pamiatkou a pre turistov neprístupná a Ľadová pivnica.

## Potoky
Dolinou preteká Suchý potok. Pramení pod hrebeňom Margity.

## Turistika
Do doliny nevedú turistické chodníky.

## Referencie


## Externé odkazy
* Poloha na turistickej mape

Kategória:Doliny v Belianskych Tatrách
Kalória

**Kalória** (značka **cal**) je jednotka energie. Je definovaná ako energia, ktorú je potrebné dodať 1 gramu vody na zvýšenie jeho teploty o 1 °C z 14,5 °C na 15,5°C.. Názov pochádza z latinského slova *calor*, ktoré v preklade znamená teplo.

Často sa používa aj jednotka **kilokalória** (značka **kcal**), ktorá bola vytvorená pomocou SI predpony kilo, označujúcej 1 000, čo znamená, že 1 kcal = 1 000 cal. Táto jednotka sa používa najmä na vyjadrovanie energetického obsahu jedál a nápojov aj keď v takomto prípade sa jej často hovorí iba kalória. Fyzikálne ju môžeme definovať ako energia, ktorú je potrebné dodať jednému kilogramu vody na zvýšenie jeho teploty o 1 °C.

Aj keď jednotka je odvodená pomocou jednotiek SI, samotná kalória sa za SI jednotku nepovažuje.

## Premena na iné energetické jednotky

* 1 cal = 4,184 J
* 1 cal = 0,003968 BTU
* 1 cal = 2,611·1019 eV

## Referencie


Kategória:Jednotky energie
Kategória:Fyzikálne jednotky
Na Zábave

**Na Zábave** je ulica v Banskej Bystrici v mestskej časti Sásová. Spája sa s ulicami Veterná a Sásovská Cesta. Taktiež sa z nej dá dostať na ulicu bez názvu, ktorou sa dá ďalej dostať na ulice Hlboká a Haškova. Okrem toho sa tu nachádza zadný vchod a príjazdová cesta do areálu základnej školy Ďumbierska 17.

## Referencie

 
Kategória:Ulice v Banskej Bystrici
Kategória:Sásová
Aurel Banga

**Aurel Banga** (iný zápis: **Bangha**; ; * 22. január 1879, Bratislava† 14. október 1914, Budapešť) bol uhorský právnik a úradník.

Pochádzal zo zemianskej rodiny advokáta Alberta Bangu a jeho manželky Adely, rod. Borčányovej. Vyštudoval gymnázium a Právnickú akadémiu v Bratislave a absolvoval štúdium na univerzite v Kluži, kde získal doktorát politických vied. Pôsobil ako pracovník riaditeľstva pôšt v Budapešti. Napísal knihu *A pozsonyi király akadémia jogászegelyző-egyesület tőrténete* (1900), venujúcu sa dejinám podporného spolku na Právnickej akadémii v Bratislave a tiež prispieval do odborných poštových a dopravných časopisov.

## Referencie

## Odporúčaná literatúra
* 

## Externé odkazy
* Záznam o narodení a krste v matrike ; riadok č.49 - farnosť Bratislava; pokrstený ako Aurelius Titus Adalbertus Bangha

Kategória:Uhorskí právnici
Kategória:Osobnosti z Bratislavy
LEROS

**LEROS** je rad chemických raketových motorov vyrábaných firmou Nammo (Nordic Ammunition Company) v meste Westcott, Buckinghamshire, v Spojenom kráľovstve. Motory LEROS sa používajú ako primárne motory na zdvihnutie apogea obežnej dráhy telekomunikačných družíc, napríklad Lockheed Martin A2100 ako aj misie v hlbokom vesmíre, napríklad sonda Juno.

Rodina motorov pochádza z modelu LEROS 1, ktorý bol v 90. rokoch vyvinutý a kvalifikovaný Royal Ordnance. Spoločnosť British Aerospace začala podnikať v oblasti vesmírnych pohonov. Stala sa majiteľom americkej spoločnosti American Pacific Corporation, Moog (od roku 2012) a Nammo (2017). Motory LEROS sú vyrobené z nióbovej zliatiny, ktorá sa tradične používa pre raketové motory na kvapalné palivo, ako bol hlavný motor lunárneho modulu Apollo. Od roku 2011 bolo úspešne použitých viac ako 70 motorov série LEROS 1.

## Použitie
[náhľad| Sonda [Juno (sonda)|''Juno'' NASA a motor LEROS 1b (počítačom generovaný obraz)]]
Motory LEROS boli použité na mnohých misiách NASA a iných kozmických agentúr:

* NEAR Shoemaker (Near Earth Asteroid Rendezvous)
* Mars Global Surveyor
* Mercury Messenger
* Juno – Došlo k problémom s héliovým spätným ventilom na Juno, ktoré viedli k odloženým manévrom a k poruche po prvom spustení na Intelsat 33e, ktorý si vyžadoval zálohovanie nízkopriepustných trysiek, umožňujúcich aby sa satelit dostal na zamýšľanú obežnú dráhu.
* JCSAT-13
* Sirius 4
* Nimiq 1
* SBIRS GEO 1 and GEO 2
* Intelsat 33e
* Be-rešit lunar lander

## Referencie

Kategória:Raketové motory
Nezačlenené územia Spojených štátov

**Nezačlenené územia Spojených štátov** () je ostrovná oblasť Spojených štátov v ktorej Kongres Spojených štátov určil, že sa na ňu vzťahujú iba vybrané časti ústavy Spojených štátov. Tieto územia môžu byť organizované alebo neorganizované. Aby bolo možné považovať územie za organizované, musí Kongers Spojených štátov schváliť zákon (tzv. Organic Act) ktorý udeľuje jurisdikciu na území, aby mohol riadiť svoje vlastné záležitosti. Neorganizované územia nemajú formálny systém miestnej samosprávy a riadenie je zodpovednosťou krajiny, do ktorej patrí. Neorganizované územia zvyčajne nemajú žiadnu stálu populáciu. Každý kto sa narodí na nezačlenených územiach má občianstvo Spojených štátov s výnimkou Americkej Samoy.

## Zoznam nezačlenených území
### Organizované územia
* 
* 
* 
* 

### Neorganizované územia
* 
* Midwayské ostrovy
* Bakerov ostrov
* Howlandov ostrov
* Jarvisov ostrov
* Atol Johnston
* Kingmanov útes
* Ostrov Wake
* Ostrov Navassa 
* Serranilla
* Bajo Nuevo

## Referencie

Kategória:Administratívne členenie USA
Tatranská ulica (Banská Bystrica)

**Tatranská ulica** je ulica v Banskej Bystrici, v mestskej časti Sásová. Spája sa s ulicami Starohorská, Strážovská, Rudohorská a Pieninská. Nachádzajú sa tu 3 autobusové zastávky: Pod Bánošom, Starohorská - rázcestie (aj napriek svojmu názvu sa nachádza na Tatranskej ulici) a Tatranská, ku ktorým premávajú autobusy banskobystrickej MHD číslo 23,26,28. K zastávkam Tatranská a Starohorská - rázcestie premávajú navyše aj autobusy 20,80,90. Ulica nesie meno po pohorí Tatry.

## Budovy, inštitúcie a miesta

* Tatranská 2/A - Predajňa obchodného reťazca Billa s bankomatom ČSOB
* Tatranská 10 - Fitness Sásová, základná škola Tatranská ulica, športové ihrisko „Tami Aréna“ (nachádza sa vedľa budovy školy)
* Tatranská 61 - Predajňa obchodného reťazca CBA
* Tatranská 38/A - Vstup do areálu saleziánov Dona Bosca

Okrem toho sa tu nachádzajú najmä panelové domy aj iné budovy (krčmy, piváreň, novinový stánok, parkovisko a rôzne drobné firmy).

## Referencie


Kategória:Ulice v Banskej Bystrici
Kategória:Sásová
Zoznam miest v Kazachstane

thumb|500px|Provincie a mestá v Kazachstane

Toto je **zoznam miest v Kazachstane**.
Hrubými písmenami sú napísané hlavné mestá provincií

## Zdroj

*
Kazachstan
Čierna dolina (Belianske Tatry)

**Čierna dolina** je dolina dlhá približne . Nachádza sa severne od Tatranskej Kotliny v Belianskych Tatrách.

## Poloha
Ústí vo výške  na poľane Karolína, na ktorej stojí hájovňa. Susedí na juhu so Suchou dolinou. Zo začiatku smeruje na západ a potom sa miernym oblúkom stáča na severozápad. Dolina sa končí pod Malou Margitou. Hrebeň Dlhého vrchu ju ohraničuje od západu a chrbát Čierneho vrchu od juhozápadu. Oddeľuje Babiu dolinu od Čiernej doliny.

## Potoky
Dolinou preteká Čierny potok.

## Turistika
Do doliny nevedú turistické chodníky. Dolina je prísnou prírodnou rezerváciou TANAPu.

## Referencie


## Externé odkazy
* Poloha na turistickej mape  

Kategória:Doliny v Belianskych Tatrách
Thebades

**Thebades** (*Thebades*) bol grécky sochár v 6. storočí pred Kr.
 
Sochár Thebades, syn *Kyrna* z Boiótie, tvoril zrejme hlavne v Aténach v poslednom desaťročí 6. storočia pred Kr. Známy je jeho menom signovaný mramorový podstavec v tvare iónskeho stĺpa zo sochy (zrejme bohyne Atény) objavený na aténskej Akropole:

- text v starogréčtine - *Hranaté zátvorky tohto značne poškodeného epigramu v [[Metrum (poézia)|metrickom verši]] (datovaného do rokov [[510 pred Kr.|510]] – [[500 pred Kr.]]) znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*
  
## Referencie a bibliografia

 
Kategória:Sochári starovekého Grécka
Metylhydrazín

**Metylhydrazín**, skratka **MMH** (z ) je derivát hydrazínu. Pri normálnych podmienkach je to číra prchavá kvapalina s charakteristickým zápachom organických amínov. Metylhydrazín je miešateľný s vodou, hydrazínom a alkoholmi, taktiež je rozpustný v uhľovodíkoch. Je vysoko toxický, pri kontakte s pokožkou alebo sliznicami pôsobí poleptanie. Po vstrebaní dráždi centrálny nervový systém, pôsobí kŕče, po požití dôjsť k hemolýze a poškodeniu pečene. Taktiež je považovaný za karcinogén. Prvá pomoc a liečba pri zasiahnutí MMH je rovnaká ako pri zasiahnutí hydrazínom.

## Využitie
Metylhydrazin sa používa ako palivo v raketových motoroch na kvapalné pohonné látky, alebo pri chemických syntézach. V raketových motoroch sa ho využíva ako jedna zo zložiek *bipropelantu* (dvojzložkové palivo), pričom sa využívajú jeho silné redukčné schopnosti. Druhá zložka paliva je volená tak, aby pri kontakte s MMH došlo k samovoľnému vznieteniu (tzv. hypergolické palivo). Prudko reaguje napríklad s fluórom, fluoridom chloritým, dimérom oxidu dusičitého a s kyselinou dusičnou, pričom posledné dve látky sú v kozmických aplikáciách používané najčastejšie. Výhodný je vysoký bod varu, ktorý umožňuje dlhodobé skladovanie. Na rozdiel od mnohých iných raketových palív nepotrebuje zložité nádrže, alebo kryogénne technológie.

Vďaka vyššie uvedeným vlastnostiam sa MMH využíva hlavne v menších raketových motoroch, ako sú OMS (Orbital Maneuvering System) raketoplánu Space Shuttle, alebo pohonné systémy kozmických sond a satelitov, ktorých misie trvajú niekoľko rokov.  Metylhydrazin, podobne ako dimetylhydrazín (UDMH) sú oproti hydrazínu dostatočne stabilné. Môžu tak byť používané v motoroch s regeneratívnym chladením dýzy. MMH sa niekedy pridáva ako tretia zložka do zmesi Aerozin-50 (čo je zmes hydrazínu a UDMH).

## Pozri aj
* Hydrazín 
* Raketový motor na kvapalné pohonné látky

## Zdroj

 

Kategória:Raketové palivá
Kategória:Organické zlúčeniny dusíka
Kategória:Hydridy
Kategória:Karcinogény
Devínska Kobyla (geomorfologická časť)

**Devínska Kobyla** je geomorfologická časť Devínskych Karpát v juhozápadnom výbežku Malých Karpát.

## Polohopis
Tvorí ju masív rovnomenného vrchu (), ktorý leží v západnej časti Bratislavy, medzi Dúbravkou, Devínom a Devínskou Novou Vsou. Južným smerom pokračujú Devínske Karpaty Devínskou bránou a východným smerom Bratislavským predhorím. Severným a západným smerom sa nachádza Borská nížina s podcelkami Podmalokarpatská zníženina a Novoveská plošina na severnom a Dolnomoravská niva na západnom okraji Devínskej Kobyly. 

## Chránené územia
Takmer celé územie patrí do Chránenej krajinnej oblasti Malé Karpaty a z maloplošných vzácnych území sa tu nachádza národná prírodná rezervácia Devínska Kobyla, prírodná rezervácia Štokeravská vápenka a okrajovo aj prírodná pamiatka Devínska hradná skala. Na západnom okraji leží významná paleontologická lokalita Sandberg, kde sa nachádzajú fosílie živočíchov a rastlín z treťohôr.

## Turizmus
Poloha na okraji Bratislavy a vzácne lokality sem lákajú množstvo návštevníkov. Sieť značených turistických chodníkov umožňuje jednoduchý prístup najmä k atraktívnym lokalitám, akou je Villa rustica, Sandberg či Devínsky hrad. Práve pri hrade začína  červeno značená Cestou hrdinov SNP, v ktorej trase vedie aj Štefánikova magistrála, pokračujúca na Slavín.

## Dopravné spojeneie

## Referencie

## Pozri aj

* národná prírodná rezervácia Devínska Kobyla
* vrch Devínska Kobyla

Kategória:Geomorfologické časti na Slovensku
Kategória:Malé Karpaty
Hronská ulica (Banská Bystrica)

**Hronská ulica** je ulica v Banskej Bystrici v časti Šalková. Spája sa s ulicami Ponická a Šalkovská cesta. 

Ulica nesie meno po neďaleko tečúcej rieke Hron.

## Budovy, inštitúcie miesta
* Hronská 1 - predajňa obchodného reťazca COOP Jednota
* Hronská 2 - Slovenská pošta Banská Bystrica 6
* Hronská 16 - Kostol Svätej rodiny
* Hronská 18 - materská škola

### Zrušené alebo už neexistujúce miesta
* Hronská 47 - malotriedna základná škola, zrušená na základe rozhodnutia mestského zastupiteľstva

## Referencie


Kategória:Ulice v Banskej Bystrici
Kategória:Pomenovania podľa Hrona
Mínium

**Mínium** je minerál kryštalizujúci v štvorcovej kryštálovej sústave.
Ide o prírodne vyskytujúcu sa formu oxidu olovnato-olovičitého (Pb3O4). Má svetlo až sýto červenú farbu, ale môže mať žlté až hnedé odtiene. Mínium je pomerne vzácny minerál a vyskytuje sa v ložiskách s inými minerálmi olova, kde vzniká oxidáciou týchto minerálov. Okrem toho môže taktiež vzniknúť pri banských požiaroch. Chemickou štruktúrou je podobný minerálom ako ceruzit, galenit, masikot a wulfenit.

Vyskytuje sa v malých množstvách v: V Nemecku v Hesensku, Bádensku-Württembersku, Eifeli, v obciach Badenweiler a Bleialf, Vyskytuje sa aj v Slovinsku, v Škótsku v obciach Leadhills a Lanarkshire, v USA sa vyskytuje v Arizone v okrese Maricopa County, v Idahu v okrese Alturas County. Pri požiari v bani vznikol napríklad v Austrálii v Novom Južnom Walese.

Taktiež sa zistilo, že bol použitý ako pigment na chráme Angkór Vat.

## Referencie


## Iné projekty

Kategória:Tetragonálne minerály
Kategória:Oxidy a hydroxidy
Kategória:Bodová grupa 4/mmm
Kategória:Minerály olova
Kategória:Minerály kyslíka
Kategória:Červené pigmenty
Michal Wiezik

Doc. Ing. **Michal Wiezik**, PhD. (* 14. jún 1979, Martin) je slovenský vedec, vysokoškolský pedagóg a ekológ. Pôsobí na Katedre aplikovanej ekológie na Fakulte ekológie a environmentalistiky Technickej univerzity vo Zvolene. V roku 2012 kandidoval z 21. miesta za hnutie Obyčajní ľudia a nezávislé osobnosti (OĽaNO) za poslanca Národnej rady SR, ale nebol zvolený. V roku 2019 bol zvolený za poslanca do Európskeho parlamentu za koalíciu Progresívne Slovensko a SPOLU – občianska demokracia.

## Životopis
Narodil sa v Martine, kde vyštudoval gymnázium Viliama Paulínyho Tótha. V roku 1997 začal študovať na Technickej univerzite vo Zvolene odbor ochrana prírody a ekológia krajiny na fakulte ekológie a environmentalistiky. Inžinierske štúdium skončil s červeným diplomom, v roku 2002 nastúpil na doktorandské štúdium pod vedením prof. Vološčuka a venoval sa problematike ekologickej stability lesa. Po úspešnom ukončení štúdia nastúpil na Fakultu ekológie a environmentalistiky Technickej univerzity vo Zvolene (FEE TUZVO) na pozíciu vedeckého pracovníka, neskôr odborného asistenta a od roku 2014 ako docent ekológie. Vedecky a pedagogicky sa špecializuje na oblasť ekológie krajiny, entomológiu a manažment chránených území. Osem rokov pôsobil na poste prodekana pre vedu.

Realizoval viacero vedeckých výskumov na FEE TUZVO, v spolupráci so Štátnou ochranou prírody Slovenskej republiky, ale aj v rámci procesu posudzovania vplyvov činností. Aktívne participoval na príprave vedeckých dokumentov a koncepcií v spolupráci s Ministerstvom životného prostredia SR, Úradom vlády SR a v rámci medzirezortných expertných skupín. V roku 2018 bol poverený splnomocnencom vlády pre najmenej rozvinuté regióny na vypracovanie stratégie pre ochranu lokality svetového prírodného dedičstva Karpatské bukové pralesy. V súčasnosti sa podieľa na príprave konceptu prírodného turizmu na Slovensku.

Začiatkom decembra 2021 prestúpil do Progresívneho Slovenska. Túto stranu považuje za „jediné hnutie na Slovensku, ktoré má šancu dôsledne obhajovať dôležitosť zelených tém.“ V Europarlamente zároveň prestúpil do frakcie Renew Europe. Spolu s ním prestúpili ďalší členovia SPOLU: Martin Pekár, Tamara Stohlová, Erik Kliment či Eva Kalkan.

## Transeurópska energetická infraštruktúra

Wiezik odmieta budovanie Transeurópskej energetickej infraštruktúry, tento projekt považuje za drahý a zdĺhavý. Riešením je podľa neho ukončiť používanie fosílnych zdrojov. 

## Referencie


## Iné projekty

Kategória:Slovenskí ekológovia
Kategória:Vyučujúci na Technickej univerzite vo Zvolene
Kategória:Osobnosti z Martina
Kategória:Slovenskí europoslanci (2019 – 2024)
Kategória:Slovenskí europoslanci (2024 – 2029)
Kategória:Politici Progresívneho Slovenska
Kategória:Politici SPOLU
Devínska Kobyla

**Devínska Kobyla** môže byť:

* vrch v Malých Karpatoch, pozri Devínska Kobyla (vrch)
* geomorfologická časť Malých Karpát, pozri Devínska Kobyla (geomorfologická časť)
* chránené územie, pozri Devínska Kobyla (národná prírodná rezervácia)
Adam Joseph Maida

**Adam Joseph Maida** (* 18. marec 1930, East Vandergrift, USA) je americký kardinál, emeritný arcibiskup Detroitu.

## Životopis
Obaja jeho rodičia mali poľský pôvod – otec sa narodil v Poľsku a matka bola dcérou poľských imigrantov. Jeho brat Thaddeus je tiež kňaz. Študoval filozofiu na Saint Vincent College a teológiu na univerzite v Baltimore. 26. mája 1956 bol vysvätený za kňaza, svätiteľom bol pittsburghský diecézny biskup John Dearden. Po vysviacke krátko pôsobil vo farskej pastorácií v diecéze Pittsburgh, následne bol svojim biskupom vyslaný na štúdiá do Ríma na Pápežskú lateránsku univerzitu. Získal licenciát z kanonického práva, ktorý si následne na univerzite v Duquesne doplnil o doktorát z civilného práva. Bol tiež prijatý do právnickej komory v štáte Pensylvánia. Ako právnik sa stal v roku 1968 prezidentom Americkej spoločnosti pre kanonické právo, vyučoval na univerzitách, bol právnikom v službách diecézy Pittsburgh a konferencie biskupov USA. Ako člen pápežskej komisie participoval na revízií Kódexu kánonického práva.

### Biskup a kardinál
V roku 1983 ho pápež Ján Pavol II. menoval za biskupa diecézy Green Bay. Biskupskú vysviacku mu dňa 25. januára 1984 udelil apoštolský delegát v USA, arcibiskup Pio Laghi, neskorší kardinál. Spolusvätiteľmi boli emeritný biskup diecézy Green Bay Aloysius John Wycislo a emeritný biskup diecézy Pittsburgh Vincent Martin Leonard. 28. apríla 1990 bol menovaný za detroitského arcibiskupa. Pápež ho menoval za kardinála s titulárnym kostolom Ss. Vitale, Valeria, Gervasio e Protasio 26. novembra 1994.

Zastupoval pápeža na 19. medzinárodnom mariánskom kongrese v Čenstochovej v roku 1996. 14. júla 2000 bol menovaný tiež za hlavného predstaviteľa Katolíckej cirkvi na Kajmaních ostrovoch. V roku 2005 sa ako volič zúčastnil konkláve, na ktorom bol zvolený pápež Benedikt XVI.. V roku 2005 požiadal v súlade s kanonickým právom o uvoľnenie z úradu, pápež mu však vyhovel až 5. januára 2009.

## Referencie


Kategória:Kardináli USA
Kategória:Rímskokatolícki biskupi USA
Kategória:Rímskokatolícki arcibiskupi USA
Kategória:Teológovia USA
Kategória:Osobnosti USA poľského pôvodu
Kategória:Osobnosti z Pensylvánie
Kategória:Absolventi Pápežskej lateránskej univerzity
Kategória:Právnici USA
Kategória:Vysokoškolskí pedagógovia USA
Kategória:Rímskokatolícki biskupi diecézy Green Bay
Kategória:Rímskokatolícki arcibiskupi Detroitu
Peisias

**Peisias** (*Peisias*) môže byť:
 
* starogrécky sochár, pozri Peisias (sochár)
* grécky hudobník v 1. stor. pred Kr., pozri Peisias (hudobník)
Dagon

**Dagon** môže byť:

*poviedka Howarda Phillipsa Lovecrafta, pozri Dagón
*extrasolárna planéta, pozri Dagon (planéta)
*rod motýľov z čeľade Nymphalidae, pozri Dagon (rod)
Hytale

**Hytale** je sandboxová videohra s prvkami RPG, survivalu a tvorby vlastného obsahu, ktorú vyvíja kanadské štúdio *Hypixel Studios*. Po rokoch vývoja, dočasnom zrušení a následnom znovuzískaní projektu je hra oficiálne v *early access* stave od 13. januára 2026.

### Vývojová história a situácia

* **Pôvodne** Hytale vznikla ako ambiciózny sandbox projekt inšpirovaný hráčskou tvorbou, ktorý Hypixel Studios začalo vyvíjať ešte pred svojím predajom Riot Games v roku 2020. 
* **V polovici roku 2025** Riot Games oznámil zrušenie hry a postupné uzavieranie štúdia kvôli problémom s vývojom a technickými cieľmi. 
* **V novembri 2025** pôvodní zakladatelia — Simon Collins-Laflamme a Philippe Touchette — **skúpili späť Hytale od Riot Games** a znovu obnovili vývoj s cieľom vrátiť hru k pôvodnej vízii a komunitnému zameraniu. 

### Early Access a financovanie

* Hra vstúpila do **early access režimu 13. januára 2026** pre PC (Windows), pričom verzia pre Mac a Linux sa plánuje neskôr. 
* Finančne je vývoj zabezpečený kombináciou osobnej investície zakladateľov (10-ročné dlhodobé financovanie) a **výnosov z predobjednávok**, ktoré pokrývajú aspoň ďalšie 2 roky vývoja. 
* Hytale nebude pri launch dostupná na platforme Steam; dostupnosť je cez vlastné distribučné kanály štúdia. 

### Obsah a stav hry

* *Early access* verzia ponúka sandbox svet, stavebné mechaniky, modovanie a prvky pre kreatívne vytváranie obsahu, pričom vývojári upozorňujú, že hra je stále **nedokončená a môže obsahovať bugy**. 
* Štúdio vydáva **časté aktualizácie**, ktoré pridávajú nové funkcie — napríklad **dinosaury v jednej zo zón sveta** či zlepšenia herných prvkov ako zvuky baníctva či manipulácia s pochodňami. 
* Budúce aktualizácie majú obsahovať aj sociálne funkcie (napr. proximitný chat, zoznamy priateľov) a ďalšie vyváženia hry podľa spätnej väzby komunity. 

### Komunita a modovanie

* **Podpora modov** a vlastných serverov je kľúčovou súčasťou projektu. Hráči môžu vytvárať vlastné mapy, mechaniky a modifikácie pomocou oficiálnych nástrojov. 
* Už pred oficiálnym early access sa komunita aktívne zapájala napr. spustením nápadu hrať klasický *DOOM* v engine Hytale ako ukážku sily herného enginu. 

### Bezpečnosť a bug bounty program

* Hypixel štúdio spustilo **program odmien (bug bounty)**, ktorý vypláca peniaze hráčom za nájdenie a nahlásenie bezpečnostných zraniteľností v hre. 

Kategória:Počítačové hry vo vývoji
Kategória:Adventúry
Kategória:Hry pre Windows
Pavol Biroš (huslista)

**Pavol Biroš** (* 12. marec 1906, Bytča† 10. apríl 1927, Bratislava) bol slovenský huslista.

Pochádzal z rodiny krajčíra Štefana Biroša (18661941) a jeho manželky Jozefíny, rod. Smolkovej (18681953) ako jedno z ich siedmich detí. V rokoch 19251927 hral na verejných koncertoch v Bratislave, Martine, Bytči, Liptovskom Svätom Mikuláši, Modre, Šamoríne a v Skalici. Jeho repertoár tvorili skladby Niccola Paganiniho, Wolfganga Amadea Mozarta, Ludwiga van Beethovena, Mikuláša Schneidera-Trnavského a iných.  Od roku 1926 študoval na Hudobnej a dramatickej akadémii v Bratislave. 10. apríla 1927 *„spáchal samovraždu z biedy“*.

## Referencie

## Odporúčaná literatúra
* 
* 
* 

## Pozri aj
* Stanislav Biroš (19011983), brat Pavla Biroša

Kategória:Osobnosti z Bytče
Kategória:Slovenskí huslisti
Kategória:Obete samovrážd
Pavol Biroš

**Pavol Biroš** môže byť:
* slovenský huslista (19061927), pozri Pavol Biroš (huslista)
* slovenský futbalista, reprezentant ČSSR (19532020), pozri Pavol Biroš (futbalista)

## Referencie

Biroš, Pavol
Lysón (sochár)

**Lysón** (*Lysón*) bol starogrécky sochár.
 
Lysón, grécky sochár neznámeho pôvodu a neznámej doby (zrejme z helenizmu), bol podľa gréckeho cestovateľa Pausania autorom sochy *Démos*, ktorá sa nachádzala v aténskej radnici (βουλή - búlé, štátnej rady päťsto občanov, radcov - búleutai):  „*... a v neveľkej vzdialenosti je radnica takzvaných päťsto, ktorí sú po celý rok radcami Aténčanov. V budove je drevená socha [[Zeus|Dia]] Radcu (Búlaios), [[Apolón]]a, práca [[Peisias (sochár)|Peisia]], a Démos (Ľud), výtvor Lysónov.*“ Rímsky spisovateľ Plínius uvádza, že Lysón zhotovoval bronzové sochy atlétov, bojovníkov, lovcov a  obetníkov.
 
V knihe *Gnomologium Vaticanum*, v gréckej stredovekej zbierke gnóm (múdrych výrokov, v knihe, ktorá sa napodiv zdá byť relatívne spoľahlivým prameňom), sa socha Démosu pripisuje sochárovi Lysippovi zo Sikyónu.

## Referencie a bibliografia

 
Kategória:Sochári starovekého Grécka
Július Bogner

**Július Bogner** (; * 20. máj 1876, Trnava† po 1940, Levice) bol slovenský veterinár.

Pochádzal z rodiny Ľudovíta Bognera a jeho manželky Henriety, rod. Bogschovej. Gymnaziálne štúdium absolvoval vo svojom rodisku, veterinárnu medicínu vyštudoval na vysokej škole veterinárnej v Budapešti, kde následne pôsobil ako asistent v bakteriologickom ústave. V Budapešti tiež pracoval na veterinárnom oddelení Ministerstva pôdohospodárstva Uhorského kráľovstva, neskôr pôsobil ako veterinár v Holíči, Leviciach, Šahách a v Banskej Štiavnici. Pravidelne prispieval do maďarských a nemeckých odborných časopisov. Po odchode do starobného dôchodku žil v Leviciach.

*É l e t l e í r á s    /: Curriculum vitae :/*

*         Alulírott Bogner Gyula, születtem Nagyszombaton 1876. május hó 20.-án. Feleségem szül. Kovács Aranka. Egy nagykorú fiam van.*

*        A gimnázium elvégzése után állatorvosi diplomát a budapesti Állatorvosi Főiskolán 1899. évi április hó 28.-án 185/1899 sz. alatt nyertem.*

*        Diplomám elnyerésekor az Állatorvosi Főiskolára a dr. Preiss Hugó vezetése alatt álló bakteriológiára kerültem, ahol mint második tanársegéd működtem.*

        1900. évi január 1.-én a Földművelésügyi Minisztérium állategészségügyi főosztályába neveztettem ki, ahol kerek két évig működtem. Innen áthelyezést nyertem Nyitra vármegye holicsi járásába, ahol Holicson mint járási és Szakolcán mint városi m. kir. állatorvos működtem. Holicsról a Nógrád megyei füleki járásban fekvő Salgótarjánba helyeztettem át, ahol 1903.-tól 1904.-ig működtem. Salgótarjánból a Bars vármegye lévai járásában fekvő Lévára helyeztettem át, ahol mint járási és városi m. kir. állatorvos 1904. évi június 1.-től 1914. évi július 1.-ig, vagyis kereken 10 évig működtem. A Földművelésügyi Miniszter ekkor m. kir. főállatorvossá kinevezett s a Hont vármegyében fekvő Ipolyságra és Selmecz-Bélabánya thjfv. városba törvényhatósági m. kir. állatorvossá helyezett át, ahol az első világháború alatt a megyei ún. másodfokú hatóságnál működtem 1914. július 1.-től egészen 1918. október 28.-ig, illetve 1920. október 1.-ig.

*        Közben óriási megfeszített munkálat mellett hadi szolgálatra bevonult négy járási m. kir. állatorvost is helyettesítettem, miért is a magyar állam ezen szolgálati érdemeim elismeréséül soronkívül állategészségügyi főfelügyelővé nevezett ki. 1920. évi október 1.-én aztán Lévára költöztem, ahol mint magán-állatorvos működtem 1947.-ig. Megszokott életmódomból 1947.-ben az akkori csehszlovák rendelkezések kizökkentettek s feleségemmel együtt Nyíregyházára telepítettek át, ahol azóta is Vöröshadsereg út. 5. sz. alatt lakom.*

*        Nyíregyháza, 1952. évi november hó.*

Elhunyt 1961.07.11. Nyíregyházán. 

## Referencie

## Odporúčaná literatúra
* 

## Externé odkazy
* Záznam o narodení a krste v matrike ; riadok č.18 - farnosť Trnava; pokrstený ako Gyula Tivadar Lájos Samuel Bogner

Kategória:Narodenia 20. mája
Kategória:Narodenia v 1876
Kategória:Osoby s neistým dátumom úmrtia
Kategória:Slovenskí veterinári
Kategória:Osobnosti z Trnavy
Peisias (sochár)

**Peisias** (*Peisias*) bol starogrécky sochár.
 
Peisias, grécky sochár neznámeho pôvodu a neznámej doby (zrejme zo 4. stor. pred Kr., lebo v Aténach sa nový Bouleutérion začal stavať až na konci 5. stor. pred Kr.), bol podľa gréckeho cestovateľa Pausania autorom sochy boha Apolóna, ktorá sa nachádzala v aténskej radnici (βουλευτήριον - Bouleutérion, štátna rada päťsto občanov, radcov - búleutai):  „*... a v neveľkej vzdialenosti je radnica takzvaných päťsto, ktorí sú po celý rok radcami Aténčanov. V budove je drevená socha [[Zeus|Dia]] Radcu (Búlaios), Apolóna, práca Peisia, a Démos (Ľud), výtvor [[Lysón (sochár)|Lysónov]].*“ 

## Referencie a bibliografia

 
Kategória:Sochári starovekého Grécka
HD 106906

|}

** HD 106906** je hviezda, pri ktorej bola objavená extrasolárna planéta HD 106906 b a veľký protoplanetárny disk. Hviezda je od centra Galaxie vzdialená 23 995,84 ly.

## HD 106906 b

## Referencie

## Zdroj

*  Universe Guide - HD 106906

Kategória:Súhvezdie Južný kríž
Kategória:Hviezdy s planétami
106906
059960
Kategória:Hviezdy typu F
Kategória:Žltobiele trpaslíky
Kategória:Asociácia Centaurus-Južný kríž
Jozef Brieška

**Jozef Brieška** (* 26. apríl 1891, Tekovské Nemce† 24. jún 1964, Tekovské Nemce) bol slovenský roľník a politik, účastník Slovenského národného povstania (SNP).

## Život
Narodil sa ako jedno z troch detí v rodine roľníka Imricha Briešku a jeho manželky Marty, rod. Uličnej. Po absolvovaní ľudovej školy pracoval ako stavebný robotník v Budapešti, po roku 1918 bol roľníkom v rodnej obci. Stal sa členom Republikánskej strany poľnohospodárskeho a maloroľníckeho ľudu (tzv. Agrárnej strany), v ktorej pôsobil ako člen okresného výboru (19281938).

Zapojil sa do domáceho odboja a po vypuknutí SNP pôsobil ako poslanec Revolučného okresného národného výboru v Zlatých Moravciach, člen Demokratickej strany. Po oslobodení pôsobil na lokálnej úrovni ako predseda Miestneho národného výboru v Tekovských Nemciach a na celoštátnej úrovni ako poslanec Ústavodarného národného zhromaždenia.

## Referencie

## Externé odkazy
* Záznam o narodení a krste v matrike ; riadok č.16 - farnosť Tekovské Nemce; pokrstený ako József Brieska
 

Kategória:Osobnosti z Tekovských Nemiec
Kategória:Slovenskí roľníci
Kategória:Slovenskí politici
Kategória:Politici DS
Kategória:Osobnosti SNP
Za dráhou

**Za dráhou** môže byť:

* ulica v Pezinku, pozri Za dráhou (Pezinok)
* ulica v Ružomberku, pozri Za dráhou (Ružomberok)
* ulica v Hodoníne, pozri Za Dráhou (Hodonín)

## Pozri aj
*Za drahou
Za drahou

**Za drahou** môže byť:
* ulica v Krnove, pozri Za Drahou (Krnov)
* ulica v Prahe, pozri Za drahou (Praha)
* ulica v Podivíne, pozri Za drahou (Podivín)
* ulica v Skřivanoch, pozri Za drahou (Skřivany)
* ulica v Strážnici, pozri Za Drahou (Strážnice)
* ulica v Štěpánove, pozri Za drahou (Štěpánov)
* ulica v Týništi nad Orlicí, pozri Za drahou (Týniště nad Orlicí)

## Pozri aj
*Za dráhou
Ignác Bross

**Ignác Bross** (* 1809† 30. september 1857, Jasov) bol uhorský skladateľ cirkevnej hudby a regenschori (vedúci cirkevného chóru).

Okolo roku 1851 pôsobil v Rožňave a v rokoch 18531857 v Jasove, kde zhotovil viacero hudobnín – napr. árie v F dur *O Deus ego amo te* a dvoch, nedochovaných ofertórií v G a A dur.

## Referencie

## Odporúčaná literatúra
* 
* 
* 
* 
* 

Kategória:Narodenia v 1809
Kategória:Úmrtia 30. septembra
Kategória:Úmrtia v 1857
Kategória:Uhorskí hudobní skladatelia
Buleutérion

[náhľad|Buleutérion v [Archeologická lokalita|archeologickej lokalite Prieny]]
**Buleutérion** alebo **bouleutérion** (*bouleutérion*) bola starogrécka radnica, najčastejšie umiestnená v bezprostrednej blízkosti agory.
 
Rada starogréckeho mesta (bulé) sa zvyčajne schádzala v buleutériu (v budove pre zasadanie rady). Buleutérion bola najčastejšie jednoduchá obdĺžniková (i štvorcová) budova. Mala jednu sieň či sálu, kde prebiehali diskusie rady, s radmi sedadiel rozmiestnenými pozdĺž troch stien. Vo väčších budovách sa vo vnútri zrejme nachádzali tiež stĺpy, ktoré podopierali strechu. Staršie budovy boli pravdepodobne jednoduché, bez zvláštnych architektonických prvkov, a mali drevené sedadlá. Po druhom perzskom vpáde do Grécka (480 pred Kr.) sa v Aténach nový bouleutérion začal stavať na konci 5. stor. pred Kr. Postavili ho na južnej strane agory pre radu s 500 členmi (pôvodne bola štyristočlenná), po 50 osôb zvolených v desiatich fýlach (démoch). Miestnosť mala zo začiatku drevené sedadlá, ktoré neskôr vymenili za mramorové, umiestnené do polkruhu a možno už na konci 4. stor. pred Kr. k nej pribudla i predsieň.        

Niekoľko objavených buleutérionov z konca 3. a 2. storočia pred Kr. malo tiež predsiene. Buleutérion v Miléte z 2. stor. pred Kr. bol krajšie umelecky vyzdobený a mal viac ako 1200 miest na sedenie. Bola to veľká obdĺžniková sála s predsieňou. Z jednej strany boli rady sedadiel usporiadané do polkruhu a za nimi boli v dvoch rohoch schodiská. Strechu podopierali stĺpy či drevené koly.        

## Referencie a bibliografia

 
Kategória:Architektúra v starovekom Grécku
Kategória:Stavby v starovekom Grécku
Kategória:Grécke výrazy
Luke Perry

**Coy Luther „Luke“ Perry III** (* 11. október 1966 Mansfield, Ohio, USA – † 4. marec 2019, Burbank, Kalifornia) bol americký herec ktorý sa preslávil najmä rolou Dylana v seriáli *[[Beverly Hills 90210]]*.

## Životopis
Narodil sa v meste Mansfield v Ohiu a bol druhý najstarší z troch detí. Jeho rodičia sa rozviedli v roku 1972 a jeho mama, s ktorou žil, sa neskôr znovu vydala. Jeho biologický otec zomrel v roku 1980 na infarkt.

## Kariéra
Krátko po skončení strednej školy sa presťahoval do Los Angeles, aby sa mohol venovať herectvu. Pracoval v rôznych zamestnaniach, aby mohol splácať byt. V roku 1989 mal záujem o úlohu Stevea v seriáli *[[Beverly Hills 90210]]*, ale nakoniec dostal úlohu Dylana. Postupom času sa stal nesmierne obľúbeným hercom najmä u teenagerov. Počas natáčania seriálu *Beverly Hills 90210* hral tiež vo filmoch ako *[[Buffy the Vampire Slayer]]* (1992) či *[[8 seconds]]* (1994).

Napriek obrovskej popularite sa rozhodol v roku 1995 opustiť seriál *[[Beverly Hills 90210]]* a objavil sa v niekoľkých nezávislých filmoch ako napríklad *[[Piaty element]]*, kde hral epizódnu úlohu po boku Milly Jovovich či Brucea Willisa. V roku 1998 si zahral niekoľko menších úloh znovu v seriáli *Beverly Hills 90210*, kde hral až do poslednej epizódy v roku 2000.

Neskôr sa začal podieľať na televíznych seriáloch, venoval sa aj dabingu, ako napríklad v seriáli *[[Simpsonovci]]* alebo *[[Griffinovci]]*.

Od roku 2017 pôsobil v seriáli *Riverdale*.

## Úmrtie
Dňa 27. februára 2019 utrpel masívnu mozgovú príhodu vo svojom dome v Sherman Oaks, v Los Angeles. Bol prevezený do nemocnice na pozorovanie, kde utrpel znovu mozgovú príhodu a jeho rodina sa rozhodla ho odpojiť od prístrojov, ktoré ho držali pri živote. Bol zasnúbený s terapeutkou Wendy Madison Bauer.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Osobnosti z Ohia
Kategória:Úmrtia na cievnu mozgovú príhodu
Propylénglykol

**Propylénglykol** alebo **propándiol** je dvojsýtny alkohol (diol). Vyskytuje sa v 4 izoméroch:
* Propán-1,1-diol
* Propán-1,2-diol
* Propán-1,3-diol
* Propán-2,2-diol
Ivanka Trumpová

**Ivana Marie „Ivanka“ Trumpová** (* 30. október 1981, New York, New York, USA) je americká podnikateľka, modelka a politická predstaviteľka.

Svojmu otcovi Donaldovi Trumpovi pomáhala pri jeho kampani v rámci prezidentských volieb v roku 2016. Bola tiež členkou 16 členného tímu pripravujúceho administratívu prezidentstva Donalda Trumpa.

## Vzdelanie a rodinný život
Je jedinou dcérou amerického prezidenta Donalda Trumpa a jeho prvej manželky, českej modelky Ivany Trumpovej. Absolvovala podnikateľskú školu Wharton School na Pensylvánskej univerzite, kde získala titul bakalárky ekonómie. Jej manželom sa 25. októbra 2009 stal majiteľ týždenníku The New York Observer, Jared Kushner, kvôli ktorému konvertovala na judaizmus. Dňa 27. marca 2016 sa im narodil už tretí potomok, syn Theodor Ted James.

Plynule hovorí po anglicky a francúzsky, z češtiny, rodného jazyka jej matky, však na rozdiel od svojho brata Donalda ovláda iba základy.

## Kariéra
S bratmi Donaldom Trumpom mladším a Ericom Trumpom pôsobí na pozícií výkonnej viceprezidentky spoločnosti Trump Organization, ktorú vybudoval jej otec. Pri natáčaní televíznej show *The Apprentice* účinkovala ako arbiter a dohliadala nad prácou a výsledkami súťažiacich a jej tímu. Pôsobila tiež pri organizácií otcovej volebnej kampane v rámci jeho kandidatúry v prezidentských voľbách v roku 2016. Profiluje sa ako zástankyňa práv žien. Má svoju vlastnú značku oblečenia a doplnkov. Koncom júla 2018 sa rozhodla, že končí v módnom biznise aby sa mohla naplno venovať svojej funkcií prezidentskej poradkyne.

## Osobný život
Je autorkou knihy *Women who work*, v ktorej ženám radí ako skĺbiť prácu a materstvo a výnos z tejto knihy venovala na charitu. Táto kniha je v podstate návodom, ako prispôsobiť život svojím vlastným prioritám a hodnotám. Na základe svojich skúseností radí ženám, ako úspešne prepojiť osobné životy s tými pracovnými.

Ivanka Trump vstáva skoro ráno, cvičí a medituje, do kancelárie prichádza medzi prvými. Svoj voľný čas venuje deťom, chodí skoro spať. Dáva prednosť kratším dovolenkám, tvrdo pracuje osem až 12 týždňov a potom si vezme voľno na predĺžený víkend. Tradičné týždňové alebo dvojtýždňové dovolenky sú u nej menej časté, častejšie predĺžené víkendy fungujú v ich rodine lepšie.

## Knihy
* *The Trump Card. Playing to Win in Work and Life.* Touchstone Books, New York 2009, ISBN 978-1-4391-4001-7.
* *Women Who Work. Rewriting the Rules for Success.* Portfolio, London 2017, ISBN 978-0735211322.

## Referencie


## Iné projekty

## Externé odkazy
* 

## Zdroj

 

Kategória:Podnikatelia USA
Kategória:Političky USA
Kategória:Absolventi Georgetown University
Kategória:Absolventi University of Pennsylvania
Kategória:Osobnosti z New Yorku
Verchovna rada Ukrajiny

**Verchovna rada Ukrajiny** (Najvyššia rada Ukrajiny, ; do roku 1991 taktiež Najvyšší soviet Ukrajiny) je ukrajinský jednokomorový parlament. Na základe ukrajinskej ústavy predstavuje jediný zákonodárny orgán v jednokomorovom politickom systéme Ukrajiny. Zasadá v Kyjeve, hlavnom meste Ukrajiny, vo svojej vlastnej budove z roku 1939 a má 450 poslancov volených na 5 rokov.

Volebný systém je v dobe samostatnej Ukrajiny neustálený. Vo voľbách v roku 2012 a aj v predčasných voľbách v roku 2014 sa volilo zmiešaným systémom: 225 mandátov bolo rozdelených pomerným volebným systémom s jediným volebným obvodom a 225 väčšinovo systémom relatívnej väčšiny .

Ukrajinský parlament vznikol v roku 1938 ako parlament Ukrajinskej sovietskej socialistickej republiky v rámci vtedajšieho Sovietskeho zväzu.

Najvyšší soviet Ukrajinskej SSR vo svojom 12. volebnom období (zvolený v roku 1990) vydal Deklaráciu nezávislosti Ukrajiny, zaviedol prvky trhového hospodárstva a politickú liberalizáciu. Taktiež oficiálne zmenil počítanie volebných období a prehlásil sa za Verchovnu radu Ukrajiny v prvom volebnom období. Súčasný parlament, ktorý bol zvolený v roku 2014, je ôsme volebné obdobie Verchovnej rady. Kvôli vojne v Donbase a anexii Krymu Ruskou federáciou parlamentné voľby v týchto častiach Ukrajiny neprebehli, preto v súčasnej Verchovnej rade zasadá len 423 poslancov 

## Iné projekty

## Zdroj


Kategória:Politika na Ukrajine
Kategória:Jednokomorové parlamenty
Platthis

**Platthis** (*Platthis*) bol grécky sochár v 5. storočí pred Kr.
 
Platthis, sochár z ostrova Paros, tvoril v 5. storočí pred Kr. Známa je jeho menom signovaná náhrobná stéla z parského mramoru s reliéfom ženy a jej rodiny objavená na východoegejskom ostrove Ikaria:

- text v starogréčtine - *Hranaté zátvorky tohto poškodeného nápisu znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*
 
Náhrobný nápis (epitaf) je na základe epigrafického výskumu datovaný do rokov 475 – 450 pred Kr.
 
V archeologickej lokalite starovekého atického mesta Eleusis sa našla značne poškodená náhrobná stéla, na ktorej je tiež uvedené meno Platthis (v starovekom Grécku zriedkavé). Z nápisu, datovaného do 1. polovice 5. storočia pred Kr., však vyplýva, že tu ide zrejme o darcu tejto stély (ἀνέθηκε – venoval, zasvätil) a nie o jej zhotoviteľa.   
 
## Referencie a bibliografia

 
Kategória:Sochári starovekého Grécka